Shavkat Mirziyoyev Gurbanguli Berdimuhamedovga kitob sovg‘a qildi, Berdimuhamedov esa O‘zbekiston Prezidentiga zotdor ot tuhfa etdi

O‘zbekiston Prezidenti Shavkat Mirziyoyev Turkmaniston prezidenti Gurbanguli Berdimuhamedovning taklifiga binoan, 6-mart kuni davlat tashrifi bilan Ashxobodga keldi, deya xabar bermoqda.

Muzokaralar yakunida Shavkat Mirziyoyev Gurbanguli Berdimuhamedovga yaqinda O‘zbekistonda chop etilgan Mahtumqulining “Elingga baxsh ayla” nomli kitobini sovg‘a qildi.
Xabar berishlaricha, Turkmaniston Prezidenti kitob eng yaxshi tuhfa ekanini ta’kidlab, O‘zbekiston Prezidentiga minnatdorlik bildirgan.
Kunning ikkinchi yarmida prezidentlar Xalqaro Axalteki otlari majmuasi bilan tanishdi. Gurbanguli Berdimuhamedov O‘zbekiston Prezidentiga zotdor ot sovg‘a qildi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!